CELEX: 62001CJ0064
Language: fi
Date: 2002-03-07
Title: Unionin tuomioistuimen tuomio (toinen jaosto) 7 päivänä maaliskuuta 2002. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Direktiivin 96/61/EY täytäntöönpanon laiminlyönti. # Asia C-64/01.

Avis juridique important

|

62001J0064

Yhteisöjen tuomioistuimen tuomio (toinen jaosto) 7 päivänä maaliskuuta 2002.  -  Euroopan yhteisöjen komissio vastaan Helleenien tasavalta.  -  Jäsenyysvelvoitteiden noudattamatta jättäminen - Direktiivin 96/61/EY täytäntöönpanon laiminlyönti.  -  Asia C-64/01.  

Oikeustapauskokoelma 2002 sivu I-02523

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenyysvelvoitteiden noudattamatta jättämistä koskeva kanne - Yhteisöjen tuomioistuimen arviointi siitä, onko kanne perusteltu - Huomioon otettava tilanne - Tilanne perustellussa lausunnossa asetetun määräajan päättyessä(EY 226 artikla) 

Asianosaiset

Asiassa C-64/01,Euroopan yhteisöjen komissio, asiamiehinään R. B. Wainwright ja P. Panayotopoulos, prosessiosoite Luxemburgissa,kantajana,vastaanHelleenien tasavalta, asiamiehenään N. Dafniou, prosessiosoite Luxemburgissa,vastaajana,jossa kantaja vaatii yhteisöjen tuomioistuinta toteamaan, että Kreikan valtio ei ole noudattanut ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annetun neuvoston direktiivin 96/61/EY (EYVL L 257, s. 26) mukaisia velvoitteitaan, koska se ei ole säädetyssä määräajassa antanut kyseisen direktiivin täydellisen noudattamisen edellyttämiä lakeja, asetuksia ja hallinnollisia määräyksiä ja toissijaisesti koska se ei ole ilmoittanut näistä toimenpiteistä säädetyssä määräajassa komissiolle,YHTEISÖJEN TUOMIOISTUIN (toinen jaosto),toimien kokoonpanossa: jaoston puheenjohtaja N. Colneric sekä tuomarit R. Schintgen (esittelevä tuomari) ja V. Skouris,julkisasiamies: P. Léger,kirjaaja: R. Grass,ottaen huomioon esittelevän tuomarin kertomuksen,kuultuaan julkisasiamiehen 10.1.2002 pidetyssä istunnossa esittämän ratkaisuehdotuksen,on antanut seuraavantuomion 

Tuomion perustelut

1 Euroopan yhteisöjen komissio on nostanut EY 226 artiklan nojalla kanteen, joka on saapunut yhteisöjen tuomioistuimeen 13.2.2001 ja jossa yhteisöjen tuomioistuinta vaaditaan toteamaan, että Kreikan valtio ei ole noudattanut ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annetun neuvoston direktiivin 96/61/EY (EYVL L 257, s. 26) mukaisia velvoitteitaan, koska se ei ole antanut säädetyssä määräajassa kyseisen direktiivin täydellisen noudattamisen edellyttämiä lakeja, asetuksia ja hallinnollisia määräyksiä ja toissijaisesti koska se ei ole ilmoittanut näistä toimenpiteistä säädetyssä määräajassa komissiolle.2 Direktiivin 96/61/EY 21 artiklan 1 kohdan ensimmäisen alakohdan mukaan jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään kolmen vuoden kuluttua sen voimaantulopäivästä eli 30.10.1999 ja ilmoitettava tästä viipymättä komissiolle.3 Koska komissio katsoi, ettei direktiiviä 96/61/EY ollut saatettu säädetyssä määräajassa osaksi Kreikan oikeutta, se aloitti jäsenyysvelvoitteiden noudattamatta jättämistä koskevan menettelyn. Kehotettuaan Kreikan valtiota esittämään sille huomautuksensa, komissio antoi 25.7.2000 perustellun lausunnon, jossa se vaati tätä jäsenvaltiota toteuttamaan direktiivin noudattamisen edellyttämät toimet kahden kuukauden kuluessa lausunnon tiedoksiantamisesta.4 Koska komissio ei saanut mitään tietoa siitä, että direktiivin 96/61/EY täytäntöönpano olisi saatettu päätökseen, se nosti nyt käsiteltävänä olevan kanteen.5 Komissio muistuttaa jäsenvaltioille EY 10 ja EY 249 artiklan kolmannen kohdan nojalla kuuluvista velvoitteista ja toteaa, että Kreikan valtion olisi pitänyt toteuttaa direktiivin 96/61/EY noudattamisen edellyttämät toimenpiteet säädetyssä määräajassa.6 Kreikan valtio ilmoittaa, että direktiivin 96/61/EY saattaminen osaksi kansallista oikeutta, mikä tapahtuu kahdessa vaiheessa, on käynnissä ja on tarkoitus saada loppuun ennen vuoden 2001 loppua.7 Tältä osin on aiheellista huomauttaa, että vakiintuneessa oikeuskäytännössä on katsottu, että arvioitaessa sitä, onko jäsenvaltio jättänyt noudattamatta jäsenyysvelvoitteitaan, on otettava huomioon jäsenvaltion tilanne sellaisena kuin se oli perustellussa lausunnossa asetetun määräajan päättyessä (ks. esimerkiksi asia C-147/00, komissio v. Ranska, tuomio 15.3.2001, Kok. 2001, s. I-2387, 26 kohta).8 Esillä olevassa asiassa on kuitenkin selvää, ettei Kreikan valtio ole toteuttanut perustellun lausunnon noudattamisen edellyttämiä toimenpiteitä asetetussa määräajassa.9 Komission nostamaa kannetta on siis pidettävä perusteltuna.10 Näin ollen on todettava, että Kreikan valtio ei ole noudattanut direktiivin 96/61/EY mukaisia velvoitteitaan, koska se ei ole säädetyssä määräajassa antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 

Päätökset oikeudenkäyntikuluista

Oikeudenkäyntikulut11 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut Kreikan valtion velvoittamista korvaamaan oikeudenkäyntikulut ja koska Kreikan valtio on hävinnyt asian, se on velvoitettava korvaamaan oikeudenkäyntikulut. 

Päätöksen päätösosa

Näillä perusteillaYHTEISÖJEN TUOMIOISTUIN (toinen jaosto)on antanut seuraavan tuomiolauselman:1) Helleenien tasavalta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annetun neuvoston direktiivin 96/61/EY mukaisia velvoitteitaan, koska se ei ole säädetyssä määräajassa antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä.2) Helleenien tasavalta velvoitetaan korvaamaan oikeudenkäyntikulut.